Refiloe Nt'sekhe

Refiloe Nt'sekhe (o o tshotsweng ka Moranang a le masome mabedi le borobabobedi ngwaga wa 1977) ke mopolotiki wa kwa Aforika Borwa o e saleng a nna leloko la palamente ya kgaolo ka 2014. O berekile e le mothusa motsamaisa dipuisano tsa palamente ya kgaolo ya Gauteng go tswa ka Seetebosigo 2024 go tsena Phukwi 2024. Ke leloko la Democratic Alliance, o berekile e le mongwe wa ba ba thusang modulasetilo ka ngwaga wa 2015 go tsena 2023, gape e le babueledi ba phathi go tswa ka 2015 go tsena 2020.

 Botshelo jwa a le mmotlana le tiro 
Nt'sekhe o tshotswe ka Moranang a le masome mabedi le borobabobedi ngwaga wa 1977. O na le degree ya dipolotiki go tswa kwa University of Cape Town. Morago o ne a aloga ka degree ya thekiso go tswa kwa sekolong seo gape. Ka nako ya gagwe e le moithuti ka dingwaga tsa 1990, o ne a nna leloko la lekgotla la baithuti la South African Liberal Students Association (SALSA). O nnile leloko la DA ka 2001."Refiloe Nt'sekhe". Democratic Alliance. Archived from the original on 2 June 2020. Retrieved 04 December 2025

 Tiro ya sepolotiki 
Ka ngwaga wa 2009, o ne a thapiwa e le mookamedi wa DA wa lenaneo la LEAD. O ne a tlhophiwa e le mokhanselara wa kgotla 24 ya toropo ya mmasepala wa Ekurhuleni mo ditlhophong tsa mmasepala tsa 2011. Lekalana la phathi la kwa Tembisa le ne la mo tlhopha go nna moteledipele wa kgaolo ya botlhophi. Ngwaga o o latelang, DA e ne ya mmaya mo maemong a mmueledi wa kgaolo kwa Gauteng.

Pele ga ditlhopho tsa 2014, leina la ga Nt'sekhe le ne la tlhagelela mo lenaaneng la bo ntlhopeng ba DA ba kgaolo ya Gauteng. O ne a tlhophiwa e le mopalamente ka Motsheganong a le masome a mbedi le motso ngwaga wa 2014. ka Ngwanatsele 2014, o ne a ema kgatlhanong le John Moodley go emela boeteledipele jwa kgaolo jwa DA. Moodley o ne a fenya ditlhopho."Moodey re-elected to lead DA Gauteng". eNCA. 22 November 2014. Archived from the original on 25 March 2019. Retrieved 04 December 2025 Kwa bokopanong jwa 2015 jwa Democratic Alliance, o ne a tlhophiwa go nna mongwe wa bathusa modulasetilo ba bararo ba DA.Khoza, Amanda; Areff, Ahmed (10 May 2015). "Maimane elected new DA leader". News24. Retrieved 04 December 2025 Nt'sekhe o ne a tlhophiwa gape go nna mmueledi wa DA ka Phukwi 2015 morago ga go ithola marapo ga ga Marius Redelinghuys. Maimane, Mmusi (10 July 2015). "Refiloe Ntsekhe appointed DA national spokesperson - Mmusi Maimane". Politicsweb. Retrieved 2 June 2020.O berekile le Phumzile van Damme go fitlhelella Van Damme a ithola marapo ka Tlhakole 2018 a tlhatlhamiwa ke Solly Malatsi ka Seetebosigo."Solly Malatsi appointed as DA National Spokesperson". Democratic Alliance. 15 June 2018. Retrieved 04 December 2025

Kwa bokopanong jwa ditlhopho jwa phathi eo ka 2018, o ne a fenya setlha se sengwe e le mothusa modulasetilo.Herman, Paul; Madia, Tshidi (8 April 2018). "Athol Trollip re-elected as DA federal chairperson". News24. Retrieved 04 December 2025 o ne a tlhophiwa gape e le mopalamente mo ditlhophong tsa 2019. Nt'sekhe ke mokhanselara tshwantsho wa ditlhabololo."Gauteng DA unveils the province's shadow MECs". IOL. 23 May 2019. Retrieved 04 December 2025

Nt'sekhe o ne a  tlhophiwa gape e le mothusa modulasetilo wa ntlha wa DA kwabokopanong jwa phathi ka Phalane a le masome mararo le motso le Ngwanatsele a rogwa ngwaga wa 2020. O ne a bereka le Jacques Smalle le Anton Bredell.Nkosi, Nomazima (1 November 2020). "Steenhuisen elected new DA leader". HeraldLIVE. Retrieved 04 December 2025 Ka Ngwanatsele a le masome mabedi le bone ngwaga wa 2020, Siviwe Gwarube o ne a itsisiwe e le mmueledi o mosha wa DA.Steenhuisen, John (24 November 2020). "DA appoints Siviwe Gwarube as its new National Spokesperson". Democratic Alliance. Retrieved 04 December 2025

Ka Phalane a le masome mabedi le boraro ngwaga wa 2021, moeteledipele wa DA John Steenhuisen o ne a itsise fa Nt'sekhe e le ntlhopheng wa mmatoropo wa DA wa toropo ya Ekurhuleni mo ditlhophong tsa 2021.Letshwiti-Jones, Pule (23 August 2021). "LIST | DA announces its mayoral candidates to contest municipalities". News24. Retrieved 04 December 2025 Mo ditlhophong tsa mo gae tsa Ngwanatsele a rogwa ngwaga wa 2021,ga go na phathi e e neng ya nna le dipalo tse di fetang tsa e nngwe kwa khanseleng ya Ekurhuleni. DA  e ne ya nna mo maemong a bobedi gape ka 28.72% ya tlhopho ba setse morago African National Congress ka 38.19%. "FINAL Ekurhuleni election results: EFF likely to decide coalition outcome". The South African. 4 November 2021. Retrieved 04 December 2025Boteledipele jwa DA kwa Gauteng bo ne jwa mo rotloetsa go ithola marapo mo go emeleng ditlhopho tsa mmatoropo wa DA le e le mokhanselara, ka go ne go sa bonagale gore a o tlaa tlhophiwa go nna mmatoropo ka DA  e ne e tsere tshwetso kgatlhanong le go bereka le ANC kana Economic Freedom Fighters, ba e neng e le bone ba eteletseng pele kwa khanseleng. Kwa bokopanong jwa ntlha jwa khansele ka Ngwanatsele a le masome mabedi le bobedi, moeteledipele wa DA wa Ekurhuleni Tania Campbell, o ne a tlhophiwa go sa solofelwa go nna mmatoropo ka thuso ya EFF le diphathi tse dingwe tse dipotlana. Nt'sekhe o ne a supa go tlhophiwa ga ga Campbell e le nako e e monate gape e le botlhoko mo go ene ka ANC e ne e ntshitswe mo maemong."DA's Refiloe Nt'sekhe clarifies 'absence' from Ekurhuleni council election". TimesLIVE. Retrieved 04 December 2025"'Bittersweet': DA's Refiloe Nt'sekhe reflects on her withdrawal as Ekurhuleni mayoral candidate". The Citizen. 23 November 2021. Retrieved 04 December 2025

Nt'sekhe o ne a emela ditlhopho gape kwa bokopanong jwa ditlhopho jwa phathi ka 2023 mme a seka a tlhophiwa.Felix, Jason. "DA elective congress: Here are the candidates battling for leadership positions". News24. Retrieved 04 December 2025

Ka ANC e ne e latlhegetswe kwa kgaolong ya Gauteng mo ditlhophong tsa 2024, phathi e ne ya kopana le tse dingwe, di akaretsa DA go laola kgaolo. Nt'sekhe o ne a tlhophiwa go nna mothusa motsamaisa dipuisano tsa palamente ya kgaolo e le bontlha jwa ditumalano tsa go bereka mmogo.Capa, Siyamtanda. "COALITION NATION | More promises as Lesufi takes the oath of office". News24. Retrieved 04 December 2025 Morago ga go phutlhama ga dipuisano gareng ga DA  le ANC, Nt'sekhe o ne a ithola marapo e le mothusa motsamaisa dipuisano ka Phukwi a le malatsi a robabongwe ngwaga wa 2024.Simelane, Lunga. "DA's deputy speaker steps down after cabinet impasse with ANC". City Press. Retrieved 04 December 2025

 Botshelo jwa gagwe 
Nt'sekhe o ne anyetswe a na le bana ba le bararo.

 Metswedi